Tips+når+du+skriver+fagsider


 * Utforming av en fagside i MedTekipedia **

**Når du nå skal skrive en fagside i MedTekipedia er det viktig å legge seg på noen lunde samme form og mal som de andre. Derfor bør du følge denne anbefalingen. Det er viktig at innholdet blir korrekt slik at nettstedet kan benyttes til oppslag og informasjonsutveksling.**

**__Overskrift__** Bruk stikkordet/begrepet du har fått i oppgaven som overskrift på sida. Vær nøye med at den blir skrevet riktig.

**__Definisjon/beskrivelse__** Start med å definere/beskrive/forklare stikkordet/begrepet du har fått, og beskriv i hvilken sammenheng man benytter stikkordet/begrepet. **NB!** Her menes definisjon/beskrivelse i __Med.tek-sammenheng__. Vær oppmerksom på at begreper vi bruker på en bestemt måte i Med.-tek. kan ha annen betydning i en annen sammenheng.

**__Hoveddelen__** Skriv en tekst (teori) rundt stikkordet som forklarer fenomenet mer inngående. Sett inn figur/bilde som illustrerer forklaringen der det er naturlig. Gi eksempel på bruk av / sammenhenger hvor man støter på stikkordet innen Med.tek.-faget. Teksten skal være egenprodusert. Det vil si at du må bruke egne ord, ikke avskrift eller ”klipp-og-lim”. Husk opphavsrett; et viktig spørsmål – også på internett! Legg vekt på at det som blir skrevet er __korrekt__, og at all teksten støtter seg på __referanser__. Sett inn nummer i teksten for hver referanse som blir brukt.

**__Referanser__** Skriv referansene som er brukt i en referanseliste nederst på sida, nummerert slik at det stemmer med referansenumrene i teksten. **NB!** Bruk kun fagtunge referanser og kilder som har med Med.tek.-faget å gjøre. Alle fagsider skal ha referanser til læreboka så fremt det er mulig. Skriv også inn sidetallet det refereres til i læreboka.

**__”Tags”__** På hver fagside skal det settes inn ”tags”. Velg ut stikkord som er relevante for teksten, gjerne 3-6 stikkord som teksten handler om. Det er viktig at det settes inn ”tags” for hver fagside, da dette blir søkeord i stikkordsregistret.

**__Lenker__** <span style="font-family: 'Times New Roman',Times,serif; font-size: 120%;">Legg inn lenker til andre nettsider. Nettstedet MedTekipedia inneholder nå etter hvert mange fagsider. Mange begrep som benyttes på fagsiden du har skrevet kan lenkes opp mot andre sider i MedTekipedia. Legg også gjerne lenker til relevante sider på internett. Pass på at sider du setter inn lenker til er pålitelige. Sjekk også at lenkene fungerer.

<span style="font-family: 'Times New Roman',Times,serif; font-size: 120%;">__**Fonter**__ <span style="font-family: 'Times New Roman',Times,serif; font-size: 120%;">Bruk fortrinnsvis Times New Roman skrifttype. Skriv teksten i størrelse 120 %, og marker gjerne utvalgt tekst med Understrek, Fet og Heading 1 - 6.